คุณมองดอกเบี้ยตอนนี้อย่างไรและคุณจะลงทุนอะไร
ถ้าท่านติดตามข่าวสารเกี่ยวกับดอกเบี้ยในช่วงนี้ก็จะพบว่าดอกเบี้ยนั้นค่อนข้างต่ำและไม่มีวี่แววว่าจะขึ้นเลย (หรืออาจลดลงอีก) และยิ่งช่วงนี้ค่าเงินบาทของประเทศเราที่ดูจะมีแนวโน้มแข็งๆ จนหลุด 30 บาทต่อเหรียญสหรัฐแล้ว (และจะหลุดจนทำสถิติหรือไม่ก็ต้องตามดูกันต่อไป) ก็ยิ่งเป็นการยากที่แบงก์ชาติจะปรับขึ้นดอกเบี้ย อีกทั้งยังมีเรื่องเงินทุนไหลเข้า ที่เข้ามาลงทุนในตลาดหุ้นบ้านเราอีก ซึ่งดัชนีหุ้นในตลาดหลักทรัพย์แห่งประเทศไทยก็ดูจะมีแนวโน้มปรับเพิ่มขึ้น ก็ยิ่งเป็นตัวกดดันให้การปรับขึ้นดอกเบี้ยทำได้ยาก (แต่นี่ก็เป็นเพียงมุมมองหนึ่งซึ่งท่านอาจเห็นต่างก็ได้) และในมุมมองของนักวิเคราะห์หลายสำนักก็มองว่าแบงก์ชาติคงไม่ปรับขึ้นอัตราดอกเบี้ยในเร็ววันนี้
14 ก.พ. 2556

ถ้าท่านติดตามข่าวสารเกี่ยวกับดอกเบี้ยในช่วงนี้ก็จะพบว่าดอกเบี้ยนั้นค่อนข้างต่ำและไม่มีวี่แววว่าจะขึ้นเลย (หรืออาจลดลงอีก) และยิ่งช่วงนี้ค่าเงินบาทของประเทศเราที่ดูจะมีแนวโน้มแข็งๆ จนหลุด 30 บาทต่อเหรียญสหรัฐแล้ว (และจะหลุดจนทำสถิติหรือไม่ก็ต้องตามดูกันต่อไป) ก็ยิ่งเป็นการยากที่แบงก์ชาติจะปรับขึ้นดอกเบี้ย อีกทั้งยังมีเรื่องเงินทุนไหลเข้า ที่เข้ามาลงทุนในตลาดหุ้นบ้านเราอีก ซึ่งดัชนีหุ้นในตลาดหลักทรัพย์แห่งประเทศไทยก็ดูจะมีแนวโน้มปรับเพิ่มขึ้น ก็ยิ่งเป็นตัวกดดันให้การปรับขึ้นดอกเบี้ยทำได้ยาก (แต่นี่ก็เป็นเพียงมุมมองหนึ่งซึ่งท่านอาจเห็นต่างก็ได้) และในมุมมองของนักวิเคราะห์หลายสำนักก็มองว่าแบงก์ชาติคงไม่ปรับขึ้นอัตราดอกเบี้ยในเร็ววันนี้
ถ้าเห็นว่าดอกเบี้ยปรับขึ้นได้ยากไม่รู้จะต่ำลงหรือไม่ คุณจะลงทุนอะไร?
เป็นคำถามที่อยากให้ทุกท่านตอบตัวเอง เพราะคงไม่มีใครรู้จัก (รู้ใจ) ท่าน มากกว่าตัวท่านเอง แต่ก็ลองพิจารณาทางเลือกในการลงทุนต่างๆดูกันสักนิด
แน่นอนว่า หากท่านเป็นกลุ่มคนที่ชอบหรือรับได้กับผลขาดทุนที่อาจเกิดขึ้น (ความเสี่ยง) โดยอาจได้ผลตอบแทนที่สูง (โอกาส) ที่เกิดขึ้นในแต่ละช่วงเวลาของการลงทุนหรือได้ผลตอบแทนที่ดีมากๆ ในการลงทุนระยะยาว กองทุนรวมหุ้น เป็นกองทุนที่น่าสนใจมากในช่วงนี้ (รวมถึงระยะยาวด้วย) โดยดูง่ายๆ ได้จากกองทุนจำพวก TRIGGER Fund หรือพวก TARGET Fund ที่ระบุเป้าหมายผลตอบแทน และเมื่อผลตอบแทนถึงเป้าหมายก็จะปิดกองทุนคืนเงินลงทุนและผลตอบแทนให้กับผู้ลงทุนซึ่งปีที่ผ่านมาก็มีออกมาเสนอขายให้กับผู้สนใจลงทุนเยอะ รวมถึงในช่วงหลังปีใหม่ที่ผ่านมาก็มีเสนอขายให้กับผู้ลงทุนเช่นกัน ซึ่งโดยรวมๆ ก็ให้ผลตอบแทนอยู่ในช่วง 79% ในช่วงการลงทุน แต่ที่เล่าสู่กันฟังนี้ไม่ใช่แนะนำให้ลงทุนกองทุนจำพวกนี้เท่านั้น ที่น่าสนใจกว่าก็กองทุนรวมหุ้นทั่วไป ซึ่งเดี๋ยวนี้ซื้อขายได้ทุกวันตามการตัดสินใจของผู้ลงทุน ซึ่งนั่นหมายความว่าหากกองทุนมีกำไร เช่นเทียบกับกองทุนพวก TRIGGER Fund หรือพวก TARGET Fund แล้ว แต่ผู้ลงทุนมีมุมมองว่าผลตอบแทนน่าจะเพิ่มขึ้นได้อีก ก็ยังไม่จำเป็นต้องขายก็ได้ เป็นการเปิดโอกาสให้ผลตอบแทนวิ่งขึ้นไปอีก (คือไม่จำกัดผลตอบแทนของตัวเอง) แนะนำกองทุนรวมหุ้นทั่วไป n
อ่านต่ออาทิตย์หน้า